

OSNOVNA ŠKOLA ĐURE DEŽELIĆA

IVANIĆ-GRAD

Park hrvatskih branitelja 4

10310 Ivanić-Grad

Telefon:01/2881-695/fax:2881-693

E-mail:ured@os-gjdezelica-ivanicgrad.skole.hr

KLASA: 008-01/17-01/01

URBROJ: 238/10-08-01-17-1

Ivanić-Grad, 20. siječnja 2017.

***KATALOG INFORMACIJA***

***I. UVODNE NAPOMENE***

Temeljem Zakona o pravu na pristup informacijama, članak 10. stavak 1. točka 5.,( NN, broj: 25/13 i 85/15) ovaj Katalog informacija sadrži pregled informacija koje posjeduje, raspolaže ili nadzire Osnovna škola Đure Deželića Ivanić-Grad. Katalog sadrži informacije s opisom sadržaja, namjenom, načinom osiguravanja i vremenom ostvarivanja prava na pristup informacijama.

Osnovna škola Đure Deželića Ivanić-Grad, kao tijelo javne vlasti, omogućava pristup informacijama na sljedeći način:

1. putem službene web stranice Škole:
	* informacije o ustroju i nadležnosti Škole
	* informacije o zaposlenicima
	* informacije o aktivnostima Škole
	* informacije o pravnim i drugim aktima Škole
	* informacije o učeničkim aktivnostima
	* informacije o međuinstitucionalnim aktivnostima Škole
	* informacije o načinu i pravilima školovanja
	* najave aktivnosti Škole
	* objave priopćenja za javnost
2. neposrednim pružanjem informacija korisniku koji je podnio zahtjev za pristup informacijama,
3. uvidom u dokumente i izradom preslika dokumenata koji sadrže tražene informacije,
4. dostavljanjem pisane informacije ili preslike dokumenata koji sadrže informaciju ili drugi oblik informacije korisniku koji je podnio zahtjev

***II. OSNOVNI PODATCI O OSNOVNOJ ŠKOLI ĐURE DEŽELIĆA IVANIĆ-GRAD***

Osnovna škola Đure Deželića Ivanić-Grad obavlja javnu djelatnost u smislu Zakona o odgoju i obrazovanju u osnovnoj i srednjoj školi i izvodi nastavu osnovnog obrazovanja i odgoja djece i mladeži.

Osnovna škola Đure Deželića Ivanić-Grad utemeljena je 1962. godine.

Osnovna škola Đure Deželića Ivanić-Grad obavlja sljedeće djelatnosti:

* odgoj i opće obrazovanje djece i mladeži

Poslovi u okviru djelatnosti Osnovne škole Đure Deželića Ivanić-Grad:

* upisi u školu i ispisi iz škole s vođenjem odgovarajuće evidencije i dokumentacije,
* organizacija i izvođenje nastave i drugih oblika odgojno-obrazovnog rada s učenicima te vođenje odgovarajuće evidencije,
* vrednovanje i ocjenjivanje učenika te vođenje evidencije o tome kao i o učeničkim postignućima,
* poduzimanje pedagoških mjera i vođenje evidencije o njima,
* organizacija predmetnih i razrednih ispita i vođenje evidencije o njima,
* izdavanje javnih isprava i drugih potvrda,
* upisivanje podataka o odgojno-obrazovnom radu u e-Maticu – zajednički elektronički upisnik učenika

Ustrojbene jedinice u sastavu Osnovne škole Đure Deželića Ivanić-Grad su:

* organizacijsko-razvojna (ravnateljica, učitelji, pedagoginja, defektolog, knjižničarka)
* administrativno-tehnička (tajnica, računovođa, domar, kuharice, spremačice)

Osnovnom školom Đure Deželića Ivanić-Grad upravljaju ravnateljica i Školski odbor.

***III. SADRŽAJ KATALOGA INFORMACIJA***

Ovaj Katalog informacija sadrži pregled informacija koje posjeduje, s kojima raspolaže i koje nadzire Osnovna škola Đure Deželića Ivanić-Grad i to kako slijedi:

1. pregled informacija,
2. opis sadržaja informacija,
3. namjena informacija,
4. način osiguravanja prava na pristup informacijama.

*a) Pregled informacija*

Osnovna škola Đure Deželića Ivanić-Grad posjeduje informacije, raspolaže informacijama i nadzire informacije o:

* ustroju i nadležnosti Škole
* zaposlenicima
* aktivnostima Škole
* pravnim i drugim aktima Škole
* načinu i pravilima školovanja
* učeničkim aktivnostima
* međuinstitucionalnim aktivnostima Škole

*b) Opis sadržaja informacija*

* ustroj i nadležnost Škole (opis djelatnosti i djelokruga rada ustrojbenih jedinica)
* zaposlenici Škole (osnovni podatci o zaposlenicima, kontakt zaposlenika, zvanja zaposlenika,

smještaj zaposlenika unutar ustrojbenih jedinica)

* aktivnosti Škole (aktivnosti Škole na nastavnom, stručnom i društvenom polju)
* pravni i drugi akti Škole (Statut i razni pravilnici Škole, Godišnji plan i program rada škole, Školski kurikulum, naputci, priručnici i sl.)
* način i pravila školovanja (pravilnici koji se odnose na školovanje, opće odluke o pravilima školovanja, nagrađivanje najboljih učenika, stručni izleti i posjete, popis udžbenika)
* učeničke aktivnosti (Vijeće učenika)
* međunarodne aktivnosti Škole kao i suradnja s drugim institucijama u Republici Hrvatskoj kao i stranim institucijama

Osnovna škola posjeduje, raspolaže i nadzire informacije o:

| **Radni broj** | **Pregled informacija** | **Opis sadržaja informacija** | **Način osiguravanja pristupa informacijama** | **Vrijeme** |
| --- | --- | --- | --- | --- |
| 1. |  Ustroj i nadležnost škole  | Opis djelokruga rada službi | Preslika na zahtjev | U zakonskom roku |
| 2. |  Dokumenti | Način i pravila školovanja | Preslika na zahtjev | U zakonskom roku |
| 3. |  Program | Godišnji plan i program škole | Web stranice | trajno |
| 4. |  Školski kurikulum | Nastavne aktivnosti | Web stranice | trajno |
| 5. |  Izvješće | Aktivnosti škole - školske i izvanškolske | Web stranice | trajno |
| 6. |  Zaposlenici  | Osobni podaci o zaposlenicima | Nedostupno | trajno |
| 7. |  Pravni akti škole | Akti škole (Statut, Pravilnici, Poslovnici) | Web stranicePreslika na zahtjev | trajno |
| 8. | Sjednice:Školskog odbora, Školskog vijeća, Vijeća roditelja, Vijeća učenika i Razrednih vijeća | Pozivi, zapisnici, odluke, zaključci, obavijesti, priopćenja | Najave sjednica, zaključci web stranica Škole,Preslika na zahtjev | U zakonskom roku |
| 9. |  Plan | Plan javne nabave | Web stranice | U zakonskom roku |
| 10. |  Dokumenti- javna nabava | Dokumenti o provođenju postupka i načina javne nabave i natječajna dokumentacija | Web stranicePreslika na zahtjev | U zakonskom roku |
| 11. |  Izvješće | Izvješće o provedenim postupcima javne nabave | Web stranice | U zakonskom roku |
| 12. |  Ugovori | Ugovori o nabavi roba, radova i usluga te izvješće o izvršenju ugovora u skladu sa Zakonom o javnoj nabavi | Web stranicePreslika na zahtjev | U zakonskom roku |
| 13. |  Izjava | Izjava po čl.5.c javne nabave | Web stranicePreslika na zahtjev | U zakonskom roku |
| 14. |  Izvješće | Podaci o sporovima radnog prava | Preslika na zahtjev | U zakonskom roku |
| 15. |  Izvješće | Podaci o upravnim predmetima po žalbama | Preslika na zahtjev | U zakonskom roku |
| 16. |  Natječaji | Natječaji za zasnivanje radnog odnosa | Web stranicePreslika na zahtjev | U zakonskom roku |
| 17. |  Izvješće | Izvješće o provedbi Zakona o pravu na pristup informacijama | Web stranice | U zakonskom roku |

*c) Namjena informacija*

Namjena informacija u smislu ovog Kataloga je osiguravanje prava na pristup informacijama, sukladno Zakonu o pravu na pristup informacijama i drugim propisima.

*d) Način osiguravanja prava na pristup informacijama*

Pravo na pristup informacijama iz ovog Kataloga ostvaruje se na način i u postupku propisanom Zakonom o pravu na pristup informacijama.

Pravo na pristup informacijama ostvaruje se putem dostavljanja zahtjeva za ostvarivanje prava na pristup informacijama. Zahtjev se podnosi:

* **pisanim putem na poštansku adresu Škole:**

 OŠ Đure Deželića Ivanić-Grad

 Park hrvatskih branitelja 4

 10310 IVANIĆ-GRAD

* **putem elektroničke pošte na sljedeće adrese:**

ured@os-gjdezelica-ivanicgrad.skole.hr

* **telefonom na sljedeće brojeve:**

01/2881-695

* **telefaksom na sljedeći broj:**

01/2881-693

* **usmenim putem:**

osobno na zapisnik u službenim prostorijama Osnovne škole Đure Deželića Ivanić-Grad

svakog radnog dana od 8:00 do 14:00 sati

Podnositelj zahtjeva nije obvezan navesti razloge zbog kojih traži pristup informacijama.

Korisnici prava na pristup informacijama oslobođeni su od plaćanja upravnih pristojbi.

Sukladno članku 19. Zakona o pravu na pristup informacijama, Osnovna škola Đure Deželića Ivanić-Grad ima pravo na naknadu stvarnih materijalnih troškova.

Korisniku prava na informaciju, kojem je omogućen pristup informaciji izradom preslika

dokumenata koji sadrže traženu informaciju, naplaćivat će se naknada stvarnih materijalnih

troškova prema Kriterijima za određivanje visine naknade stvarnih materijalnih troškova i troškova dostave informacije objavljenim na mrežnoj stranici Škole.

Troškovi dostave informacija obračunavaju se prema važećem cjeniku poštanskih usluga, a

svi ostali troškovi sukladno Kriteriju za određivanje visine naknade iz članka 19. stavka 2.

Zakona o pravu na pristup informacijama.

**Rokovi:**

Odgovor na pisani ili usmeni zahtjev za pravo na pristup informacijama Škola će proslijediti u

zakonskom roku od 15 dana od dana podnošenja urednog zahtjeva (čl. 20. Zakona o pravu na

pristup informacijama), odnosno 30 dana (čl. 22. Zakona o pravu na pristup informacijama).

 Ravnateljica:

 Ines Tudović